Революциялык трибуналдар

Революциялык трибуналдар – Совет бийлигинин алгачкы жылдарындагы сот органы. Сот жөнүндөгү № 1 декретке (22. 11. 1917-жылы кабыл алынган) ылайык контрреволюциячыларга, басмачыларга ж. б. коркунучтуу кылмышкерлерге каршы күрөшүү үчүн уюшулган. Жарандык согуш убагында Совет бийлигин чыңдоодо, душмандарга каршы күрөшүүдө революциялык трибуналдардын укугу кеңейтилген. Революциялык трибуналдар 1922-жылы жоюлган. 
Категория: Тарых
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9